 JUSTICE FOR ALL

ஆகஸ்ட் 24, 2022

**பயங்கரவாதத் தடுப்புச் சட்டத்தை (PTA) ரத்து செய்வதற்கான கோரிக்கை**

1979 ஆம் ஆண்டு ஆறு மாதங்களுக்கு ஒரு தற்காலிக ஏற்பாடுகள் சட்டமாக கொண்டுவரப்பட்டு, பின்பதாக 40 ஆண்டுகளுக்கும் மேலாக தொடர்ந்து செயல்பாட்டில் உள்ள கொடூரமான பயங்கரவாதத் தடைச் சட்டத்தை (PTA) நீக்கக் கோரி நாடு தழுவிய ரீதியாக கையொப்பப் பிரச்சாரம் ஒன்று இவ்வருடத்தின் தொடக்கத்தில் ஆரம்பிக்கப்பட்டிருந்தது. அன்றைய காலகட்டத்தின் அரசாங்கத்திற்கு எதிரான அதிருப்தியை நசுக்குவதற்கு இது பயன்படுத்தப்பட்டதை நாம் கண்டதோடு, இது தொடர்ச்சியாக நடைமுறைப்படுத்தப்பட்டு இன்றும் தொடர்கிறது. மிக சமீபத்தில் பயங்கரவாத தடைச்சட்டத்தின் கீழ் தடுப்பு உத்தரவுகள் பிறப்பிக்கப்பட்டு மூன்று போராட்டக்காரர்களை தடுத்து நிறுத்தவும், அரகலய அல்லது போராட்டத்தின் பகுதியாக இருந்தவர்கள் மற்றும் அரசாங்கத்தை விமர்சிப்பவர்களுக்கு எதிராக ஒரு எச்சரிப்பின் செய்தியை அனுப்புவதாகவும் இது காணப்படுகின்றது.

இந்தச் சட்டம் நீக்கப்பட்டு, அதற்குப் பதிலாக சர்வதேச மனித உரிமைகள் தரநிலைகள் மற்றும் விதிமுறைகளுக்கு இணங்க புதிய சட்டம் இயற்றப்படும் என்று அரசாங்கம் கடந்த காலங்களில் பல உறுதிமொழிகளை வழங்கியது. எவ்வாறாயினும், அண்மையில் பாராளுமன்றத்தில் சமர்ப்பிக்கப்பட்ட திருத்தச் சட்டமூலமானது அத்தகைய உத்தரவாதங்களுக்குப் ஏற்றதாக இல்லாதிருப்பதோடு பயங்கரவாத தடைச் சட்டத்தில் உள்ள எந்தவொரு கடுமையான விதிகளையும் நிவர்த்தி செய்யத் தவறியுள்ளது.

உண்மையான சீர்திருத்தங்களின் தோல்விகள் மற்றும் பயங்கரவாத தடுப்பு சட்டத்தின் தொடர்ச்சியான பயன்பாடு என்பன மிகவும் கவலையளிக்கிறது. இத்தகையதொரு சூழலில் பயங்கரவாத தடைச்சட்டத்தை ரத்து செய்யக்கோரி கையெழுத்து பிரசாரத்தினை மீண்டும் தொடங்குகிறோம்.

**ஆகஸ்ட் 25 ஆம் திகதி வியாழன் அன்று காலை 11 மணிக்கு பொது நூலகத்தின் கேட்போர் கூடத்தில்** இது தொடர்பான செய்தியாளர் சந்திப்பொன்றில் தயவாக கலந்து கொள்ளுங்கள்.

எம் ஏ சுமந்திரன்

ஒருங்கிணைப்பாளர்